|  |  |
| --- | --- |
| **THE SCHOOL AT THE HEART OF WALES** |  |



# 

|  |  |
| --- | --- |
| **Dyddiad Mabwysiadu** | **Rhagfyr 2022** |
| **Llofnod y Pennaeth** |  |
| **Llofnod Cadeirydd y Llywodraethwyr** |  |
| **Dyddiad Adolygu** | **Rhagfyr 2024** |

Ysgol Calon Cymru

Polisi Camymddygiad

**Polisi Camymddygiad Staff**

**Cyflwyniad**

Mae’r polisi hwn yn ceisio diffinio’r gweithdrefnau i’w dilyn pe ceir unrhyw anghytundeb neu gyhuddiad sy’n ymwneud â chamymddygiad staff adeg asesu cymwysterau sy’n cael eu marcio’n fewnol a hefyd ynglŷn ag arholiadau dan oruchwyliaeth staff yr ysgol ac sy’n cael eu marcio’n allanol.

**Enghreifftiau o Gamymddygiad**

Ni chaiff ymgais i gamymddwyn neu weithgaredd o gamymddygiad gwirioneddol ei oddef. Mae’r canlynol yn enghreifftiau o gamymddygiad gan staff yn ymwneud â chymwysterau ar sail portffolio. Nid yw’r rhestr yn gyflawn:

* Amharu â gwaith ymgeiswyr cyn safoni/gwirio allanol
* Cynorthwyo ymgeiswyr i greu gwaith y tu hwnt i gyfarwyddyd y bwrdd arholi
* Ffugio asesiad a/neu/gofnodion gwirio mewnol neu ddatganiadau dilysu

Mae’r canlynol yn enghreifftiau o gamymddygiad gan staff ynglŷn â’r arholiadau:

* Cynorthwyo ymgeiswyr gyda chwestiynau arholiad y tu hwnt i gyfarwyddyd y corff dyfarnu
* Caniatáu i ddysgwyr siarad, defnyddio ffôn symudol neu fynd i’r toiled yn ddiarolygiaeth
* Amharu â sgriptiau cyn i’r marcio allanol ddigwydd.

**Gweithdrefn Camymddygiad Staff**

Cydlynir ymchwiliadau o gyhuddiadau gan Mr Richard Jones, a bydd ef yn sicrhau bod yr ymchwiliad cychwynnol yn digwydd o fewn i ddeg diwrnod gwaith. Bydd yr ymchwiliad yn ymwneud â sefydlu’r ffeithiau llawn ac amgylchiadau unrhyw gamymddygiad honedig. Ni ddylid tybio bod cyhuddiad yn wir am ei fod wedi ei wneud. Lle’n briodol, cynhelir cyfweliad gyda’r aelod o

staff perthnasol ac unrhyw dystion posibl a chofnodir eu fersiwn hwy ar bapur.

Bydd yr aelod o staff yn cael:

* ei hysbysu’n ysgrifenedig am y cyhuddiad a gafwyd yn ei erbyn ef neu hi
* ei hysbysu ynglŷn â pha dystiolaeth sydd ar gael i gefnogi’r cyhuddiad
* ei hysbysu am y canlyniadau posibl, pe bai camymddygiad yn cael ei brofi
* y cyfle i ystyried eu hymateb i’r cyhuddiadau
* y cyfle i gyflwyno datganiad ysgrifenedig
* y cyfle i ofyn am gyngor (fel sy’n briodol) a chyflwyno datganiad atodol (os oes angen)
* ei hysbysu am y weithdrefn apelio perthnasol, pe penderfynir yn ei erbyn ef/hi
* ei hysbysu am y posibilrwydd y caiff gwybodaeth sy’n ymwneud ag achos difrifol o gamymddygiad ei rannu gyda’r corff dyfarnu perthnasol a gellir ei rannu gyda chyrff dyfarnu eraill, y rheoleiddwyr Ofqual, yr heddlu a/neu cyrff proffesiynol yn cynnwys y GTCW. Os cyflwynir gwaith i’w safoni/gwirio neu ar gyfer ei farcio nad yw’n waith yr ymgeisydd ei hun, efallai na fydd y corff dyfarnu’n medru rhoi canlyniad i’r ymgeisydd hwnnw.

**Sancsiynau Camymddygiad**

Lle ceir bod aelod o staff yn euog o gamymddygiad, gall yr ysgol osod y sancsiynau canlynol:

1. **rhybudd ysgrifenedig**: Rhoddir i’r aelod o staff rybudd ysgrifenedig sy’n dweud os caiff y tramgwydd ei ailadrodd o fewn i gyfnod penodol o amser, gosodir sancsiynau penodol eraill
2. **hyfforddiant**: bydd yn ofynnol i’r aelod o staff, fel amod o ymrwymiad pellach mewn asesiadau mewnol ac allanol ymgymryd â hyfforddiant neu fentora penodol, o fewm i gyfnod amser penodol, yn cynnwys proses adolygu ar ddiwedd yr hyfforddiant
3. **amodau arbennig**: gosod amodau arbennig ar ymrwymiad pellach yr aelod staff i asesu
4. **gwaharddiad**: gwahardd yr aelod o staff o holl ymrwymiadau gweinyddiaeth asesu am gyfnod penodol o amser
5. **diswyddo**: pe ystyrir bod graddau’r camymddygiad yn gamymddygiad proffesiynol difrifol, gallai’r aelod o staff wynebu diswyddiad o’i swydd.

**Apeliadau**

Gall yr aelod o staff apelio yn erbyn sancsiynau a osodwyd arnynt. Cynhelir apeliadau’n unol â Pholisi Apelio’r sefydliad.

**Polisi Camymddygiad Ymgeisydd**

**Cyflwyniad**

Mae’r polisi hwn yn ceisio diffinio’r gweithdrefnau i’w dilyn pe ceir unrhyw anghytundeb neu gyhuddiad sy’n ymwneud â chamymddygiad ymgeisydd mewn asesiad o gymwysterau sy’n cael eu marcio’n fewnol a hefyd ynglŷn ag arholiadau sy’n cael eu marcio’n allanol.

**Enghreifftiau o Gamymddygiad**

Ni chaiff ymgais i gamymddwyn neu weithgaredd o gamymddygiad gwirioneddol ei oddef. Mae’r canlynol yn enghreifftiau o gamymddygiad gan ymgeiswyr yn ymwneud â chymwysterau ar sail portffolio. Nid yw’r rhestr yn gyflawn:

* Llên-ladrad: copïo a throsglwyddo gwaith person arall, yn gyfangwbl neu’n rhannol, fel gwaith yr ymgeisydd ei hun
* Cydgynllwynio: gweithio ar y cyd gyda dysgwyr eraill i gynhyrchu gwaith sy’n cael ei gyflwyno fel gwaith yr ymgeisydd yn unig
* Methu ufuddhau i gyfarwyddiadau’r aseswr – gallai hyn gyfeirio at y defnydd o adnoddau y dywedwyd yn benodol wrth yr ymgeisydd am beidio eu defnyddio
* Newid unrhyw ddogfen canlyniadau

Os yw athro’n amau bod ymgeisydd wedi camymddwyn, hysbysir yr ymgeisydd ac esbonir y cyhuddiadau. Bydd cyfle gan yr ymgeisydd i roi eu fersiwn hwy cyn gwneud penderfyniad terfynol. Os yw’r ymgeisydd yn derbyn bod camymddygiad wedi digwydd, rhoddir cyfle iddo ef /iddi hi ailwneud yr aseiniad. Os ceir yr ymgeisydd yn euog o gamymddygiad yn dilyn ymchwiliad, gall yr athro benderfynu ailfarcio’r aseiniadau blaenorol a gellid hefyd wrthod y rhain os canfyddir pryderon cyffelyb.

Mae’r canlynol yn enghreifftiau o gamymddygiad gan ymgeiswyr mewn perthynas ag arholiadau. Nid yw’r rhestr yn gyflawn:

* Siarad yn ystod arholiad
* Mynd â ffôn symunol i arholiad
* Mynd ag unrhyw eitem ac eithrio’r rhai sy’n dderbyniol gan y Corff Dyfarnu i’r arholiad, fel llyfrau neu nodiadau
* Gadael yr ystafell arholiadau heb ganiatâd
* Pasio nodiadau neu bapurau neu’n derbyn nodiadau neu bapurau gan ymgeisydd arall

Os yw athro’n amau bod ymgeisydd wedi camymddwyn yn ystod arholiad, hysbysir yr ymgeisydd ac esbonior y cyhuddiadau. Bydd cyfle gan yr ymgeisydd i roi eu fersiwn hwy o’r digwyddiadau cyn gwneud unrhyw benderfyniad terfynol. Os ceir yr ymgeisydd yn euog o gamymddygiad, hysbysir y Corff Dyfarnu a chaiff papur arholiad yr ymgeisydd ei ddileu. Nid yw’r ymgeisydd yn debyg o gael cyfle i ailadrodd yr arholiad.

**Apeliadau**

Pe gwneir penderfyniad o gamymddygiad, ac mae’r ymgeisydd yn teimlo bod hyn yn annheg, gall yr ymgeisydd apelio yn unol â’r Polisi Apelio.